ફીઝાબહેનના પતિ કચ્છના ખાણ ઉદ્યોગના મહારથી નવનીતલાલ શાહ. એમણે રસ્તો સૂઝડ્યો. કાવેરીને ભુજ મોકલી શકાય અને ત્યાં આપણા જાણીતા રબારી જીવાકાકાને માસિક અમુક વળતરના બદલામાં સાચવવા આપી શકાય. વાત સાચી હતી. એ ગોઠવણ ખરેખર પાર પડી ગઇ. લઈ જતા.ફિઝાબહેનનું મુંબઇ રહ્યે રહ્યે પણ ચિત્ત કચ્છમાં વસતી કાવેરી પર ચોંટેલું રહેવા માંડ્યું. અવારનવારની કચ્છની મૂલાકાતો વધી ગઈ. ઓફિસના એક અધિકારી સુધીર પંચાલને તો મહિને એકવાર ભુજ જવાનું થાય જ. એ વખતે હજાર કામ વચ્ચે પણ જીવાકાકાની વિઝીટ લેવાની જ અને કાવેરીના કુશળમંગળ જાણવાના જ અને એની તસ્વીરો પાડીને ફીઝાબહેનને પહોંચાડવાની જ.